ค้อนหัวกลับโมนิก้าและทีมงาน
*ที่จริงเดี๊ยนภาวนาในใจว่า ขอให้ดัชนีไต่ระดับขึ้นไปยืนเหนือ 1,500 จุด เพื่อสร้างขวัญและกำลังใจให้กับนักเล่นกลุ่มต่างๆ และยังเป็นการสะท้อนถึงอาการตื่นตกใจมลายหายไปหมดแล้ว บวกกับเหตุการณ์ในช่วง 2 วันก่อนหน้านี้ค่อนข้างออกมาดี จึงเชื่อว่า ทุกอย่างกลับสู่จุดสมดุลที่ควรจะเป็น หุ้นหลายตัวควรไต่ระดับขึ้นไปหาระดับเหมาะสม ซึ่งจะเปิดช่องให้นักลงทุนเข้ามาเล่นอีกรอบไงล่ะค่ะ
16 ก.ค. 2558

*ที่จริงเดี๊ยนภาวนาในใจว่า ขอให้ดัชนีไต่ระดับขึ้นไปยืนเหนือ 1,500 จุด เพื่อสร้างขวัญและกำลังใจให้กับนักเล่นกลุ่มต่างๆ และยังเป็นการสะท้อนถึงอาการตื่นตกใจมลายหายไปหมดแล้ว บวกกับเหตุการณ์ในช่วง 2 วันก่อนหน้านี้ค่อนข้างออกมาดี จึงเชื่อว่า ทุกอย่างกลับสู่จุดสมดุลที่ควรจะเป็น หุ้นหลายตัวควรไต่ระดับขึ้นไปหาระดับเหมาะสม ซึ่งจะเปิดช่องให้นักลงทุนเข้ามาเล่นอีกรอบไงล่ะค่ะ
*น่าเสียดายตรงที่เอาเข้าจริงๆ กลับไม่มีใครคิดจะซื้อลงทุนอย่างจริงจัง ความหวังที่จะได้เห็นดัชนีขึ้นไปอย่างแข็งแกร่ง จึงเป็นเพียงแค่ฝันค้างตอนกลางวันอีกตามเคย ผลกำไรที่คิดว่า น่าจะมาง่ายๆ กลับกลายเป็นเรื่องยากลำบาก จนต้องเอาเท้าก่ายหน้าผาก ล้วนเป็นเรื่องจริงที่เดี๊ยนเห็นมากับตาของตัวเอง และวัฏจักรแบบนี้ยังคงเกิดขึ้นวนเวียนไปมานะจะบอกให้
*ด้วยเหตุนี้ถึงเป็นที่มาของการใช้สัญญาณเทคนิคเข้ามาช่วยในการประเมินความน่าจะเป็น เพื่อตัวผู้เล่นจะได้หาทางหนีทีไล่ได้ทันจังหวะจะโคน บวกกับภาพการซื้อๆ ขายๆ เกิดขึ้นถี่เกินไป “โมนิก้า” ถึงอยากให้นักเล่นลองไปสังเกตแท่งก่อนถึงเมื่อวานนี้ปรากฏรูป doji star ในช่วงที่ดัชนีกำลังเทกตัวขึ้น ถัดจากนั้นเกิดอาการไปต่อไม่ไหว และมีการเทขายหุ้นออกมาเป็นระลอก จนแท่งเทียนเกิดสัญญาณค้อนหัวกลับ..มันชักไม่เข้าท่าแล้วนะเนี่ย!
*เนื่องจากตำราที่เล่าเรียนมาฟ้องว่า แรงเทขายมีเยอะกว่าแรงซื้อ โอกาสที่ดัชนีจะลงต่อมีสูง บวกกับดัชนีไม่สามารถกระชากขึ้นไปพลิกแนวต้านให้กลายเป็นแนวรับ จึงต้องย่ำฐานเพื่อสะสมแรงซื้อให้มากพอที่จะขยับขึ้นอีกรอบ เพราะการอ่อนตัวลงมาปิดที่ 1,486.74 จุด ลบไป 1.66 จุด ด้วยมูลค่า 3.34 หมื่นล้านบาท ก็ไม่ใช่สภาพที่เลวร้ายจนรับไม่ได้แต่อย่างใดเจ้าค่ะ
*เหมือนกับกรณีของ AOT วันก่อนแสดงอาการหมดแรงไปต่อไม่ไหว บวกกับวานนี้ปรากฏสัญญาณค้อนหัวกลับ เท่ากับเป็นการส่งสัญญาณเป็นนัยว่า นี่ไม่ใช่จังหวะของการทำตัวเป็นชาวสวน เพราะจุดเด้งกลับสำคัญทางจิตวิทยาอยู่ที่ระดับ 290 บาท ถ้าโชคดีหน่อยอาจเด้งขึ้นเมื่อแตะแถว 300 บาทก็เป็นไปได้ หลังหุ้นอ่อนตัวลงมาปิดที่ 304 บาท ลบไป 7 บาท ด้วยมูลค่า 1.10 พันล้านบาท มันเป็นจังหวะเข้าทำสำหรับนักแสวงหาโอกาสนะคะ
*เช่นเดียวกับกรณีของ JAS ถ้ามองภาพแบบกว้างๆ ก็คงเป็นหุ้นพื้นๆ ที่หลายคนมองเป็นแค่ทางเลือก เล่นก็ได้..ไม่เล่นก็ได้ แต่ถ้ามองดูมูลค่าการซื้อขายที่อยู่ในระดับ 1 พันล้านบาท “โมนิก้า” ถือว่า นี่เป็นหุ้นที่น่าเล่นรอบใหม่! แม้ในระยะสั้นยังโชว์ภาพค้อนหัวกลับให้เห็นเป็นระยะ แต่ภาพในมุมของการลงทุนระยะยาวเป็นลักษณะ u-shape บวกกับหุ้นเพิ่งขยับขึ้นมาปิดที่ 5.45 บาท บวกไป 0.05 บาท มันเป็นไฟต์บังคับของนักโหนกระแสที่ต้องใส่กันทุกช็อต เพราะของมันเห็นกันทนโท่ว่า ทุกอย่างกำลังมาเจ้าค่ะ
*ตรงกันข้ามกับในรายของ TMB เพราะรายนี้ปรากฏทั้ง doji star และ hammer หุ้นก็เลยไปไหนได้ไม่ไกล บวกกับข่าวสารในช่วงที่ผ่านมาไม่มีอะไรกระตุ้นความเร้าใจเลยสักเรื่อง หุ้นเลยนิ่งเหมือนกับซังกะตายอยู่พักใหญ่ๆ ล่าสุดหุ้นวิ่งขึ้นมาปิดที่ 2.40 บาท บวกไป 0.10 บาท หรือขึ้นไป 4.40% “โมนิก้า” กลับมองเป็นเพียงแค่การรีบาวด์ธรรมดา หลังจากนั้นอาจทรุดตัวลงต่อก็เป็นไปได้นะค่ะ
*คิดดูแล้วกัน! ขนาดหุ้นน้องใหม่ไฟแรงอย่างราชาเป็ด BR มีอัตราการเติบโตของรายได้และกำไรที่ชัดเจน สุดท้ายทำได้แค่ปิดที่ระดับ 10.30 บาท บวกไป 1.50 บาท หรือขึ้นไป 17% ด้วยมูลค่าการซื้อขาย 3.77 พันล้านบาท “โมนิก้า” ถือเป็นเรื่องของจังหวะเวลาไม่เอื้อ บวกกับการลงทุนในยุคนี้ “มาเร็ว เคลมเร็ว” เดี๊ยนถึงทำได้แค่ เอาใจช่วยอยู่ห่างๆ อย่างห่วงๆ ส่วนพวกที่มีเงินเย็น ก็คงช้อนเก็บอย่างสบายใจเฉิบเจ้าคะ
*เหมือนกับเหตุการณ์ที่เกิดขึ้นกับ CCP ทุกคนรู้ดีว่า พอทุกอย่างเริ่มเข้าที่เข้าทาง บวกกับรัฐเริ่มเร่งเบิกจ่ายอย่างเต็มที่ แมงลือถึงเม้าท์กันให้แซดว่า ผลงานในไตรมาส 2 ดีขึ้นอย่างมีนัยสำคัญ และในไตรมาส 3 ก็น่าจะดียิ่งขึ้นไปอีก วานนี้ถึงเห็นราคาหุ้นวิ่งขึ้นมาปิดที่ 1.28 บาท บวกไป 0.17 บาท หรือขึ้นไป 15% ด้วยมูลค่า 232 ล้านบาท มันเป็นเรื่องของความเชื่อมั่นที่มีต่อตัวผู้บริหาร ไม่เชื่อลองกริ๊งกร๊างถาม เฮีย ค. ดูก็ได้นะจ๊ะ
*ส่วนในรายของ EA ไม่ต้องไปถามใครให้เสียเวลา เพราะหันหน้ามาถาม “โมนิก้า” สุดสวยก็เพียงพอ เพราะเดี๊ยนเกาะติดทุกย่างก้าวของหุ้นตัวนี้ บวกกับตัวเลขผลประกอบการไตรมาส 2 น่าจะออกมาดีตามที่กูรูคาดการณ์ และยังมีโปรเจ็กต์ใหญ่รออยู่ข้างหน้าแบบนี้ เดี๊ยนถึงมองข่าวเม้าท์ที่ว่า รัฐเลื่อนซื้อไฟจากผู้ผลิตต่างๆเพราะสายส่งเริ่มไม่พอนั้น มันไม่ได้กระทบกับเจ้านี้เลย เพราะเขาสร้างสายส่งเอง และต่อตรงเข้าไปเลยแบบนี้ จู่ๆ หุ้นลงมาปิดที่ 21.30 บาท ลบไป 0.60 บาท หรือลงไปเกือบ 3% มันไม่เมคเซ้นส์เสียจริงๆ จึงขอย้ำกันอีกครั้งว่า นี่คือโอกาสซื้อของดีราคาถูกนะจะบอกให้
 